**Všeobecne záväzné nariadenie obce Hrabušice o vylepovaní volebných plagátov na území obce Hrabušice**

* *n á v r h -*

Obecné zastupiteľstvo obce Hrabušice sa podľa § 30 ods. 10 zákona Slovenskej národnej rady č. 346/1990 Zb. o voľbách do orgánov samosprávy obcí v znení neskorších predpisov, § 23 ods. 4 zák. Slovenskej národnej rady č. 80/1990 Zb. o voľbách do Slovenskej národnej rady v znení neskorších predpisov, § 19 ods. 7 zák. Národnej rady Slovenskej republiky č. 331/2003 Z. z. o voľbách do Európskeho parlamentu, § 27 ods. 2 zák. Národnej rady Slovenskej republiky č. 303/2001 Z. z. o voľbách do orgánov samosprávnych krajov v znení neskorších predpisov uznieslo na tomto všeobecne záväznom nariadení:

**§ 1**

**Predmet nariadenia**

Všeobecne záväzné nariadenie (ďalej len "nariadenie") určuje miesto vylepovania volebných plagátov na verejných priestranstvách v obci Hrabušice vo volebnej kampani podľa osobitného predpisu 1/ . § 2 Miesta na vylepovanie volebných plagátov 1. Kandidujúce politické strany alebo politické hnutia (ďalej len "politická strana") alebo ich koalície môžu počas volebnej kampane1/ vylepovať volebné plagáty na verejných priestranstvách obce Hrabušice len na sklenenej ploche budovy Obecného úradu Hrabušice, ulica Hlavná č. 171/46, Hrabušice.

2. Vylepovanie volebných plagátov na iných miestach verejných priestranstiev v obci Hrabušice je neprípustné.

3. Neprípustné je vylepovať volebné plagáty aj na brány domov a steny budov, ktoré sú majetkom alebo v správe Obce Hrabušice, a to aj v tom prípade, ak sú na nich umiestnené tabule alebo skrinky určené na vylepovanie plagátov alebo iných písomných oznamov.

**§ 3**

**Zabezpečenie zásady rovnosti**

1. Obec Hrabušice označí miesta na vylepovanie volebných plagátov ihneď po tom, čo sa stane verejne známym počet vo voľbách zaregistrovaných politických strán a ich koalícií.

2. Politická strana alebo koalícia politických strán môže vylepiť volebné plagáty len na miesto, ktoré na sklenenej ploche obec označí práve pre túto politickú stranu alebo koalíciu politických strán.

3. Ak miesto na vylepenie volebných plagátov politická strana alebo koalícia politických strán nevyužije, také miesto zostane voľné a obec ho nemôže určiť na vylepovanie volebných plagátov inej politickej strane alebo koalícii politických strán.

**§ 4**

**Sankcia**

Porušenie ustanovení tohto nariadenia sa posudzuje ako priestupok podľa osobitného predpisu 2/ .

**§ 5**

**Účinnosť**

Toto nariadenie nadobúda účinnosť dňa .........................................

PaedDr. Jana Skokanová

starostka obce